Кыргыз Республикасынын билим берүү

жана илим министрлигинин буйругуна

Тиркеме

“\_\_\_\_” \_\_\_\_\_\_\_\_\_\_\_\_\_\_\_ 2021-ж.

№\_\_\_\_\_\_\_\_\_\_

**КЫРГЫЗ РЕСПУБЛИКАСЫНЫН БИЛИМ БЕРҮҮ ЖАНА**

**ИЛИМ МИНИСТРЛИГИ**

**ЖОГОРКУ КЕСИПТИК БИЛИМ БЕРҮҮНҮН**

**МАМЛЕКЕТТИК БИЛИМ БЕРҮҮ ҮЛГҮСҮ**

**БАГЫТЫ: 532500 – Дене тарбия жана спорт ден соолугунда**

**мандеми бар адамдар үчүн (Адаптивдүү дене тарбия)**

**Бакалавр квалификациясы**

**Бишкек 2021**

**1. ЖАЛПЫ ЖОБО**

**1.1.** Кесиптик жогорку билим берүүнүн **532500 – Дене тарбия жана спорт ден соолугунда мандеми бар адамдар үчүн (адаптивдүү дене тарбия)**

багыты боюнча мамлекеттик билим берүү үлгүсү “Билим берүү жөнүндө” мыйзамга жана Кыргыз Республикасынын билим берүү тармагындагы башка ченемдик укуктук актыларга ылайык Кыргыз Республикасынын Министрлер кабинети аныктаган тартиптебекитилген.

Мамлекеттик билим берүүнүн үлгүсүн менчигинин түрүнө жана ведомостволук таандыгына карабай бакалаврларды даярдоо боюнча кесиптик билим берүү программаларын ишке ашырган бардык жогорку окуу жайлары аткарууга милдеттүү.

**1.2. Терминдер, аныктамалар, белгилер, кыскартуулар**

Жогорку кесиптик билим берүүгө мамлекеттик билим берүүнүн үлгүсүндө Кыргыз Республикасынын “Билим берүү жөнүндө” мыйзамына, ошондой эле Кыргыз Республикасы катышкан жана мыйзамда бекитилген тартипке ылайык күчүнө кирген жогорку кесиптик билим берүү чөйрөсүндөгү эл аралык келишимдерге ылайык терминдер жана аныктамалар колдонулат.

**-негизги билим берүү программасы** – максаттарды, күтүлүп жаткан жыйынтыктарды, даярдоонун тийешелүү багыты боюнча билим берүүнүн мазмунун жана ишке ашырууну жөнгө салуучу окуу-усулдук документтердин жыйындысы,

**-даярдыктын багыты** – жалпы фундаменталдык даярдыктын негизине ылайыкташкан ар кандай профилдеги жогорку кесиптик билими менен адистерди даярдоо үчүн (адистер, бакалаврлар жана магистрлер) окуу-усулдук документтердин жыйындысы;

**-профиль** – негизги билим берүү программасынын аныкталган түрүнө же кесипкөй ишмердик обьектисине багытталышы;

**- компетенция** – окуучунун (билим алуучунун) кандайдыр бир чөйрөдө натыйжалуу ишмердиги үчүн зарыл болгон билим берүү даярдыгына карата алдын ала берилген социалдык талаптар (норма);

**- бакалавр** – магистратурага тапшырууга жана кесиптик ишмердүүлүгүн ишке ашырууга укук берген жогорку кесиптик билим берүүнүн квалификациялык деңгээли;

**- магистр** – аспирантурага же базалык докторантурага (PhD/профили боюнча) тапшырууга укук берүүчү жогорку кесиптик билим берүүнүн квалификациялык деңгээли;

**- кредит** – негизги кесиптик билим берүү программасындагы эмгек түйшүгүнүн шарттуу чени;

**- билим берүүнүн жыйынтыгы** – негизги билим берүү программасы боюнча алган билимдин жыйынтыгынын компетенциясы;

**- жалпы илимий компетенциялар** – жалпыга бирдей (же көпчүлүккө) жана кесиптик ишкердиктин түрлөрүнүн мүнөздөрүн көрсөтөт: талдоого, синтезге, билим алууга жөндөмдүүлүгү ж.б.

**- инструменталдык компетенциялар** – когнитивдик жөндөмдүүлүктү камтыйт. Демилге жана ой-акылды түшүнүү, пайдалануу жөндөмдүүлүгү; методологиялык жөндөмдүүлүк, айлана чөйрөнү түшүнүү жана башкаруу жөндөмдүүлүгү, убакытты уюштуруу, билим берүү стратегиясын түзүү, чечим кабыл алуу жана маселелерди чечүү; технологияга болгон шык, техниканы колдонууга байланыштуу шык; компьтердик тажрыйба жана маалыматтык башкаруу жөндөмдүүлүгү; лингвистикалык шык, коммуникативдик компетенциялар.

- **социалдык-жеке жана жалпы маданияттык компетенциялар** – сезимди жана мамилени билдирүүгө, сын көз караш менен ой-жүгүртүүгө, өзүн-өзү сындай билүүгө байланыштуу жеке жөндөмдүүлүктөр, ошондой эле социалдык өз ара аракеттенүүгө жана кызматташууга, топтор менен иштөө жөндөмдүүлүгүнө, социалдык жана этикалык милдеттерди кабыл алууга байланыштуу социалдык тажрыйбалар;

**- кесиптик үлгү –** кесиптик иштин белгилүү бир түрүнүн алкагында анын мазмунуна жана сапатына карата талаптарды аныктаган, ошондой эле кызматкердин квалификациясынын сапаттык деңгээлин аныктаган негизги документ, ал адистин кайсыл бир уюмдун аткарган ишине карабай ал жерден өз ордун табууга көмөктөш болууга тийиш.

**1.3. Белгилер жана кыскартуулар**

Мамлекеттик билим берүүнүн типтүү үлгүсүндө төмөндөгү кыскартылган сөздөр колдонулат:

**МББҮ** – Мамлекеттик билим берүүнүн үлгүсү;

**ЖКББ** – жогорку кесиптик билим берүү;

**НББП** – негизги билим берүү программасы;

**ОУБ** – окуу-усулдук бирикме;

**ЖИК** – жалпы илимий компетенциялар;

**ИК** – инструменталдык компетенциялар;

**КК** – кесиптик компетенциялар;

**СЖК**– социалдык-жеке компетенциялар.

**II. КОЛДОНУУ ТАРМАГЫ**

**2.1. Жогорку кесиптик билим берүүгө мамлекеттик билим берүүнүн үлгүсү (мындан ары ЖКББ МББҮ)** 532500 – Дене тарбия жана спорт ден соолугунда мандеми бар адамдар үчүн (адаптивдүү дене тарбия) бакалаврларды даярдоо багыты боюнча НББПны милдеттүү түрдө аткарууда ченем, укук жана талаптардын жыйындысын болуп саналат. Ошондой эле окуу жана уюштуруу-усулдук документтерди иштеп чыгууга, Кыргыз Республикасынын аймагында бакалаврларды даярдоонун тийешелүү багытында лицензиясы бар, бардык кесиптик жогорку окуу жайларынын (мындан ары ЖОЖ), алардын менчик түрүнө жана ведомостволук таандыгына карабай жогорку кесиптик билим берүүнүн негизги билим берүү программасын өздөштүрүү сапатына баа берүүгө негиз болуп саналат.

**2.2.**  532500 – Дене тарбия жана спорт ден соолугунда мандеми бар адамдар үчүн (Адаптивдүү дене тарбия) бакалаврларды даярдоо багыты боюнча **МББҮ ЖКББнын негизги пайдалануучулары болуп** төмөндөгүлөр саналышат**;**

**-** илимдеги, техникадагы, бул багыт боюнча социалдык сферадагы жана даярдоо деңгээлинин жетишкендиктерин эске алуу менен, өздөрүнүн жогорку окуу жайларында негизги кесиптик билим берүү программаларын иштеп чыгууга, натыйжалуу ишке ашырууга жана жаңылап турууга жооптуу болгон жогорку окуу жайларынын администрация жана илимий-педагогикалык курамы (профессордук-окутуучулук курам, илимий кызматкерлер**).**

- даярдоонун ушул багыты боюнча жогорку окуу жайдын негизги билим берүү программасын өздөштүрүүгө өзүнүн билим менен натыйжалуу ишке ашыруу үчүн жооптуу студенттер;

- кесиптик ишмердиктин тийешелүү чөйрөсүндө адистердин жана иш берүүчүлөрдүн бирикмелери;

- Кыргыз Республикасынын билим берүү чөйрөсүндөгү аткаруу бийлигинин борбордук мамлекеттик уюмунун тапшырмасы боюнча негизги билим берүү программасын иштеп чыгууну камсыздоочу окуу-усулдук бирикмелер жана кеңештер;

- жогорку кесиптик билим берүүнү каржылоону камсыздаган аткаруу бийлигинин мамлекеттик уюмдары;

- жогорку кесиптик билим берүү тутумунда мыйзамдуулуктун сакталышын көзөмөлдөөнү, жогорку кесиптик билим берүү чөйрөсүндөгү сапатты көзөмөлдөөнү камсыздоого ыйгарым укук берилген аткаруу бийлигинин мамлекеттик уюмдары;

- жогорку кесиптик билим берүү чөйрөсүндө билим берүү программаларын жана уюмдарды аккредитациялоону ишке ашырган аккредитациялык агенство.

**2.3. Абитуриенттердин даярдык деңгээлине талаптар.**

2.3.1. “Бакалавр” квалификациясын ыйгаруу менен жогорку кесиптик билим алууга талапкер абитуриенттин билим деңгээли, - орто жалпы билим берүү же орто кесиптик (же жогорку кесиптик) билим.

2.3.2. Абитуриенттин орто жалпы билими же болбосо орто кесиптик (же жогорку кесиптик) билими жөнүндө мамлекеттик үлгүдөгү документи болушу керек.

2.3.3. Дене тарбия тармагында бакалаврларды даярдоого кабыл алууда жогорку окуу жайы кесиптик багытта өз алдынча кирүү сыноолорун өткөрүүгө укуктуу.

**III. ДАЯРДОО БАГЫТЫНЫН ЖАЛПЫ МҮНӨЗДӨМӨСҮ**

**3.1.** Кыргыз Республикасында 532500 “Дене тарбия жана спорт” ден соолуктарында мандеми бар адамдар үчүн (адаптивдүү дене тарбия) даярдоо багыты боюнча төмөндөгүлөр ишке ашырылат:

**-** НББП ЖКББ бакалаврларды даярдоо боюнча

* НББП ЖКББ магистрлерди даярдоо боюнча

Бакалаврларды даярдоо боюнча НББП ЖКББны толук өздөштүргөн жана

бекитилген тартипте мамлекеттик жыйынтыктоочу аттестациядан ийгиликтүү өткөн жогорку окуу жайынын бүтүрүүчүлөрүнө “бакалавр” квалификациясын ыйгаруу менен жогорку билим жөнүндө диплом тапшырылат.

Магистрлерди даярдоо боюнча НББП ЖКББ толук өздөштүргөн жана

бекитилген тартипте мамлекеттик жыйынтыктоочу аттестациядан ийгиликтүү өткөн жогорку окуу жайынын бүтүрүүчүлөрүнө “магистр” квалификациясын ыйгаруу менен жогорку билим жөнүндө диплом тапшырылат.

Жогорку окуу жайында бакалаврларды даярдоо багытынын чектеринде НББП ЖКББ профилдери квалификациянын тармактык/сектордук чегиинин негизинде аныкталат (бар болсо).

Бакалавриат программасын ишке ашырууда иш алып барган уюм, электрондук окутууну жана аралыктан билим берүү технологияларын колдоно алат. Ден соолуктарында мандеми бар адамдарды окутууда электрондук окутуу жана аралыктан билим берүү технологияларын колдонгондо аларга маалыматтарды жеткирүү жана алуу формасынын жеткиликтүү жагы каралышы керек.

**3.2. 532500 “Дене тарбия” жана спорт” ден соолуктарында** мандеми бар адамдар үчүн (адаптивдүү дене тарбия) бакалаврларды даярдоо багыты боюнча НББП ЖКББны өздөштүрүүнүн жалпы орто билим берүү базасында күндүзгү окуу бөлүмүндө ченемдик мөөнөтү 4 жылдан кем эмес.

Күндүзгү-сырттан окуу формасында бакалаврларды даярдоо боюнча НББП ЖКББны өздөштүрүүдө , ошондой эле окутуунун ар кандай формалары айкалышканда жогорку окуу жайы тарабынан анын мөөнөтү 6 айдан 1 жылга чейин узартылат.

Тийешелүү профил боюнча орто кесиптик билими же жогорку кесиптик билими болсо, анда ал адамга бакалаврларды даярдоо боюнча НББП ЖКББны тездетилген программа боюнча өздөштүрүүгө укук берилет. Тездетилген программаны өздөштүргөндөн кийин билим алуу мөөнөтү, студенттин орто кесиптик же жогорку билим алууда өздөштүргөн айрым сабактар (модулдар) же практикалар боюнча кайра аттестациядан өткөндөн кийин, анын жыйынтыгы боюнча аныкталат.

Орто кесиптик билимдин профили жогорку кесиптик билимдин профилине туура келүү маселесин жогорку окуу жайы карайт.

Күндүзгү окуу формасындагы орто кесиптик билим берүүнүн базасында тездетилген программаны чегинде бакалаврларды даярдоо боюнча НББП ЖКББны өздөштүрүү **мөөнөтү 3жылдан кем болбойт.**

Билим алуунун формасына карабай жеке окуу планы боюнча окууда жалпы билим алуу мөөнөтүн жогорку окуу жайы өз алдынча аныктайт.

Бакалаврларды даярдоо НББП ЖКББны өздөштүрүүнүн башка ченемдик мөөнөттөрүн Кыргыз Республикасынын Министрлер Кабинети бекитет.

**3.3. Бакалаврларды даярдоо НББП ЖКББны өздөштүрүүнүн жалпы эмгек түйшүгү** 240тан кем эмес кредитке барабар.

Күндүзгү окуу формасы боюнча НББП ЖКББнын окуу жылындагы эмгек түйшүгү 60 кредиттен кем эмес.

Бир окуу семестриндеги эмгек түйшүгү 30 кредиттен кем эмес (окуу процессин эки семестр катары түзгөндө).

Бир кредит студенттин 30 саат окуу иштерине барабар ( анын аудиториялык, өз алдынча иштерин жана аттестациялардын бардык түрлөрүн кошкондо).

Күндүзгү-сырттан (кечки) окуу формасында жана окуунун ар кандай түрлөрү айкалышса, окуу жыл ичинде НББПнын эмгек түйшүгү 48тен кем эмес саатты түзөт.

3.4. 532500 “Дене тарбия ден соолуктарында мандеми бар адамдар үчүн (адаптивдүү дене тарбия) багыты боюнча **НББП ЖКББнын максаты** жеке адамды окутуу жана тарбиялоо.

3.4.1. 532500 “Дене тарбия ден соолуктарында мандеми бар адамдар үчүн (адаптивдүү дене тарбия) окутуу тармагындаНББП ЖКББнын максаты төмөндөгүлөр болуп саналат:

- жогорку кесиптик профилдүү билим алып, адаптивдүү дене тарбия тармагында ийгиликтүү иштөө, эмгек рыногунда социалдык мобилдүүлүккө жана туруктуулукка шайкеш келген көп кырдуу жана кесиптик компетенцияларга ээ болуу

3.4.2. 532500 “Дене тарбия ден соолуктарында мандеми бар адамдар үчүн (адаптивдүү дене тарбия) тарбиялоо багыты боюнча НББП ЖКББ нын жеке адамды тарбиялоодо максаты төмөндөгүлөр болуп саналат:

- жашоого даярдык жана активдүү атуулдук позицияга туруу;

- максатка жетүүгө, уюштуруучулукка, эмгекке, жоопкерчиликке, атуулдук ар намыска, коммуникативдүүлүккө, толеранттуулукка, жалпы маданиятты көтөрүүгө, жеке өсүшкө тарбиялоо.

**3.5. 532500 “Дене тарбия ден соолуктарында мандеми** бар адамдар үчүн (адаптивдүү дене тарбия) бакалаврларды тарбиялоо багыты боюнча бүтүрүүчүлөрдүн кесиптик ишмердик тармагындагы камтыган багыттары:

- педагогикалык антропология тармагы ал, ден соолуктарында мандеми бар адамдарды дене тарбияга, өз алдынча өнүгүүгө, өзүн-өзү жетилтүүгөтартуунун активдүү субьектиси болуп саналат. “Адам-адам” тутумундагы бакалаврдын аракети гуманитардык, социалдык-экономикалык, табигый –илимий сабактардын, психикалык-педагогикалык жана биомедициналык, дене тарбия билимдеринин терең алакалашуусуна таянат.Окуу процессинде калыптанган көндүмдөр жана жеке сапаттар дене тарбиясынын ар кандай чөйрөсүндө илимий негизделген бүтүндөй пландаштыруу, долбоорлоо жана ишкердиктин өнүгүү иш-чараларын камсыз кылат жана ден соолуктарында мандеми бар адамдардын физикалык, психикалык жана функционалдык мүмкүнчүлүктөрүн жакшыртууга багытталган; активдүү жана сергек жашоо принциптерин бекитүүгө, дене тарбия жана спорттун каражаттары менен аларды иш жүзүнө ашыруу; жалпы адамзаттын баалуулуктарына, дене тарбия жана спорттун баалуулуктарына тартуу.

- дене тарбия жана спорт чөйрөсүндө билим берүү; кыймыл аракет менен калыбына келтирүү, компенсатордук иш жана дене тарбия каражаттары менен оорулардын алдын алуу, калкты дарылоо.

- Бүтүрүүчүлөр, эгерде билим деңгээли жана алган компетенциясы иштин квалификациялык талаптарына жооп берсе, башка тармакта жана чөйрөдө кесиптик ишмердүүлүгүн жүргүзө алат.

**3.6. Бүтүрүүчүлөрдүн кесиптик ишкердигинин обьектилери.**

532500- Дене тарбия жана спорт ден соолуктарында мандеми бар адамдар үчүн (адаптивдүү дене тарбия) даярдоо багыты боюнча бүтүрүүчүлөрдүн кесиптик ишкердигинин обьектилери болуп төмөндөгүлөр саналат:

- дене тарбиянын ар кандай адаптивдүү түрлөрү менен машыгуунун жүрүшүндө өздөрүнүн муктаждыктарын ишке ашырган ар кандай курактагы бардык нозологиялык формадагы ден соолуктарында мандеми бар адамдар (майыптарды кошкондо), гендердик топтор, ошондой эле адаптивдүү дене тарбия, адаптивдүү спорт, адаптивдүү кыймыл аракет рекреациясы, дене тарбия реаблитациясы, кыймыл аракеттин экстремалдык жана креативдик түрлөрү, ден соолукту чыңдоочу жана спорттук кызматтарды пайдалануучулар;

- билим берүүчү жана кесиптик билим берүүчү уюмдар; балдарга кошумча билим берүүчү билим берүү уюмдары; адаптивдүү дене тарбия жана адаптивдүү спорт уюмдары; билим берүү уюмдарындагы адаптивдүү спорт боюнча бөлүмдөр; майыптарды камтуу менен ден соолуктарында мандеми бар адамдар үчүн программаларды ишке ашыруучу уюмдар; көмөкчү мектептер жана мектепке чейинки мекемелер, өнүгүүсүндө кемтиги бар балдар үчүн мектеп-интернаттары, балдар үйү -интернаттары, психоневрологиялык диспансерлер ж.б. ; ден соолукту чыңдоочу жана реаблитациялык борборлор; дарылоо-алдын алуу мекемелери; санаториялар; эс алуу үйлөрү; дене тарбия жана спортту мамлекеттик башкаруунун аймактык уюмдары; мамлекеттик жана мамлекеттик эмес ишканалар, мекемелер жана уюмдар.

**3.7. Бүтүрүүчүлөрдүн кесиптин ишкердиктеринин түрлөрү.**

**532500** Дене тарбия жана спорт ден соолуктарында мандеми бар адамдар үчүн (адаптивдүү дене тарбия) бакалавр багыты боюнча төмөндөгү кесиптик ишмердүүлүктөр боюнча даярдалат; педагогикалык, тарбиячы, өнүктүрүүчү, реаблитациялык (калыбына келтирүүчү), компенсатордук, алдын алуучу, илимий-изилдөөчүлүк, уюштуруу-башкаруучулук.

Бакалавр негизинен, даярданган кесиптик ишкердиктин анык багыттары, жогорку окуу жайы тарабынан иштелип чыккан анын билим берүү программасынын мазмунун аныкташы керек. Кезегинде ал, эмгек рыногунун муктаждыктарынан, илимий-изилдөө жана уюмдун материалдык-техникалык ресурстарынан келип чыккан кызыккан жумуш берүүчүлөргө же болбосо тийешелүү кесиптик үлгүгө (колунда болсо) негизделген.

**3.8. Бүтурүүчүнүн кесиптик ишмердигинин милдеттери**

Бакалавр**532500** Дене тарбия жана спорт ден соолуктарында мандеми бар адамдар үчүн (адаптивдүү дене тарбия) багыты боюнча кесиптик ишмердиктин түрлөрүнө жана даярдоонун профилине жараша төмөндөгү кесиптик милдеттерди чечүү үчүн даярдалат.

**3.8.1. Педагогикалык ишмердикте**

* адаптивдүү дене тарбиянын бөлүнгөн түрлөрүнө ылайык ден

соолуктарында мандеми бар адамдарды атайын билим берүү тармактарында окутууну жана алардын ден соолуктарын оптималдаштырууда натыйжалуу пайдаланууну ишке ашыруу;

* кыймыл аракеттеринде мандеми бар адамдардын турмуштук,

кесиптик шык жана тажрыйбаларын, алардын адамдын организмине дарылык таасирин өздөштүрүүнү камсыздоо.

* акыл эс, сенсордук, келечектүү жана кыймыл аракеттерди

калыптандыруунун бирдиктүү механизмдеринен келип чыккан ,ошондой эле алектенгендердин дене тарбия, функционалдык жана психикалык абалдарын баалоонун жыйынтыктарын эске алуу менен таанып билүү жана кыймыл аракеттеги билим алуунун мазмунун аныктоо, пландоо, ишке ашыруу жана оңдоп түзөө.

* Ден соолуктарында мандеми бар адамдарды дене тарбиянын

каражаттары менен адамдын маданиятын, жалпы баалуулуктарын жана сергек жашоолорун калыптандырууга шарт түзүү; дене тарбиянын сапаттарын жана айлана чөйрөнү таанып билүүнү жана көз караштарын кайра өзгөртүү жолдорункалыптандыруу (адаптивдүү дене тарбия чөйрөсүндө өз алдынча билим алуу жолдору). Кезегинде мындай жагдай, аларга өздөрү аныктоого, дене тарбиясын жетилтүүгө жана жеке мүмкүнчүлүктөрүн өнүктүрүүгө умтулууларына шарт түзөт.

* Ден соолуктарында мандеми бар адамдардын өз алдынча жашап

кетүүлөрү үчүн социалдык мааниси бар керектөөлөрүн жана маанилүү багыттарын түзүү, бардык терс жүрүм-турумдарга, адамдын аң-сезимине терс таасир берүүчү каражаттарга, ичимдикке, тамеки тартууга, компьютердик, кумар оюндары жана башка көз карандылыкка алып келген жагдайларга каршы тарбиялоо.

**3.8.2. Реаблитациялык (калыбына келтирүүчү) жана компенсатордук ишмерликте.**

* Дене тарбиянын адаптивдүү каражат жана ыкмаларын колдонуу менен

адамдын организминин бузулган же убактылуу жараксыз болуп калган функцияларын, майыптардын жана ден соолуктарында мандеми бар адамдардын коомдук жана кесиптик иштерине жөндөмдүүлүктөрүн калыбына келтирүүгө шарт түзүү;

* Ден соолуктары бузулгандан келип чыккан жашоосундагы

чектөөлөрдү колдон келишинче көбүрөөк азайтууну камсыздоо;

* Ден соолуктарында мандеми бар адамдардын дене тарбия

көнүгүүлөрүн жасагандан кийин калыбына келтирүүчү иш чараларды аткаруу;

* Оору же жаракаттан кийин адамдын организминдеги иштебей калган

функцияларын толук болбосо да өнүгүшүнө аракет көрүү;

* Адамдын ден соолугуна байланыштуу жашоодогу негизги аракеттерди

ишке ашыруунун жаңы мүмкүнчүлүктөрүн өздөштүрүүнү камсыздоо.

**3.8.3. Профилактикалык ишмердикте:**

* Адамдын организминдеги негизги оорунун (дефект) өрчүп кетишин

алдын алуу боюнча иш чараларды аткаруу;

* Адамдын ден соолугунун мүмкүнчүлүктөрүн чектөөгө алып келүүгө

негизги себеп болгон дарттын алдын алуу же өрчүп кетүүсүнө жол бербөө үчүн тийешелүү аракеттерди көрүү;

* Адамдын тигил же бул оорусуна же майыптыктын түрүнө

байланыштуу болгон психологиялык комплекстерге жол бербөө жана четтетүү боюнча псхотерапевтикалык иш чараларды жасоо.

**3.8.4. Илимий-изилдөө ишмердигинде.**

* **АФК** тармагына тийешеси бар түшүнүү жана теориянын негизги

фактыларын талдоо;

* адаптивдүү дене тарбия чөйрөсүндө актуалдуу маселелерди бөлүп

кароо жана түзүү;

* изилдөөнүн заманбап ыкмаларын колдонуу менен адаптивдүү дене

тарбия чөйрөсүндө жана анын негизги түрлөрү боюнча илимий-изилдөө иштерин жүргүзүү;

* максаттарды жана милдеттерди аныктоо, изилдөөнүн шайкеш келген

ыкмаларын колдонуу, илимий талдоону иштеп чыгуу жана жүзөгө ашыруу, изилдөө жыйынтыктарын түзүү жана бет ачаарын уюштуруу, маалымат технологияларын колдонуу.

**3.8.5. Уюштуруу-башкаруу ишмердигинде.**

* КРнын Конституциясы, КРнын, ошондой эле дене тарбия жана спорт,

билим берүү уюмдарынын мыйзамдарын, дене тарбия жана спорт, билим берүү чөйрөсүнүн ченемдик-укуктук актыларын жетекчиликке алып өзүнүн кесиптик ишмердигин уюштуруу;

* Эмгекти коргоонун, техника коопсуздугунун, катышкандардын ден

соолуктарын камсыздоонун эреже жана нормаларын сактоо менен ден соолуктарында мандеми бар адамдар менен ден соолукту чыңдоочу, массалык-дене тарбия жана спорттук иш-чараларды уюштуруп, өткөрүү;

* Адаптивдүү дене тарбия жана анын негизги түрлөрүнүн чөйрөсүндө

финансы- чарбалык документтер менен иштөө;

* Ден соолуктарында мандеми адамдар үчүн (адаптивдүү дене тарбия),

анын ичинде жеке ишкерликти уюштуруу үчүн да программа, долбоор жана пландарды иштеп чыгуу.

**IV. БАКАЛАВРИАТТЫН НББПсын ИШКЕ АШЫРУУНУН**

**ШАРТТАРЫНА ЖАЛПЫ ТАЛАПТАР**

**4.1. НББПны ишке ашырууда жогорку окуу жайынын укуктарына**

**жана милдеттерине жалпы талаптар.**

**4.1.1.** 532500 “Дене тарбия ден соолуктарында мандеми бар адамдар үчүн (адаптивдүү дене тарбия) бакалаврларды тарбиялоо багыты боюнча НББПны жогорку окуу жайы өз алдынча иштеп чыгат. НББП,Кыргыз Республикасынын даярдоо багыты МББҮнүн негизинде иштелип чыгат жана жогорку окуу жайдын окумуштуулар кеңеши бекитет.

Жогорку окуу жайлары илимдин, маданияттын, экономиканын, техниканын, технология жана социалдык чөйрөнүн өнүгүүсүн эске алып, жогорку окуу жайында билим берүүнүн сапатын камсыздоонун кепилдиги боюнча сунуштарга таянып 5 жылда бир жолу НББПны жанылап турат.

- бүтүрүүчүлөрдү даярдоонун сапатын камсыздоо боюнча стратегияны иштеп чыгууда;

- мониторингде, билим берүү программаларын мезгил-мезгили менен рецензиялоодо;

- студенттердин билиминин жана жөндөмүнүн денгээлине обьективдүү баа берүү иш чарасын, так макулдашылган критерийлердин негизинде бүтүрүүчүлөрдүн компетенцияларын иштеп чыгууда;

- окутуучулук курамдын сапатын жана компетентүүлүгүн камсыздоодо;

- ишке ашырылып жаткан бардык билим берүү программаларын жетиштүү ресурстар менен камсыздоодо, аларды колдонуунун натыйжалуулугун көзөмөлдөөдө, анын ичинде студенттерди сурамжылоо жолу менен;

- өз ишмердигине (стратегиясына) баа берүү жана башка билим берүү мекемелери менен салыштыруу үчүн макулдашылган критерийлер боюнча мезгил-мезгили менен өзү тарабынан текшерип туруу;

- өзүнүн ишинин жыйынтыктары, пландары, инновациялар жөнүндө коомчулукка маалымдап туруу;

- 4.1.1.1. окуу жылында теоретикалык билим алуу 32-36 жуманы түзөт. окуу семестри 16-18 жумага созулат.

- 4.1.2. Студенттерди жана бүтүрүүчүлөрдү сапаттуу даярдоого баа берүү, алардын ошол учурдагы, ортодогу жана мамлекеттик аттестациянын жыйынтыктарын камтуусу керек.

Баа берүү каражатынын базасы жогорку окуу жайы тарабынан иштелип чыгып, бекитилет.

Студенттерди жана бүтүрүүчүлөрдү аттестациялоого талаптар, бүтүрүчүүлөрдүн квалификациялык иштеринин (магистрдик диссертация) мааниси, көлөмү жана түзүлүшү, бүтүрүүчүлөрдүн мамлекеттик аттестацияларынын жыйынтыктары жөнүндө Жобону эске алуу менен жогорку окуу жайы аныктайт.

- 4.1.3. НББПны иштеп чыгууда бүтүрүүчүлөрдүн социалдык-жеке компетенцияларын калыптандырууда жогорку окуу жайдын мүмкүнчүлүктөрү аныкталууга тийиш (мисалы, социалдык өз ара аракеттенүү компетенциясы, туруктуу мүнөздөгү өз алдынча уюштуруу жана өзүн-өзү башкаруу). Жогорку окуу жайы социалдык-маданий чөйрөнү , жеке адамдын ар тараптуу өнүгүүсү үчүн шарттарды түзүүгө милдеттүү.

Жогорку окуу жайы студенттик өзүн-өзү башкарууну, өнүктүрүүнү, студенттердин коомдук уюмдардын, спорттук жана чыгармачыл клубдардын, студенттердин илимий коомдорунун иштерине катышууларын камтуу менен билим алуунун социалдык-тарбиялоо компонентин өнүктүрүү үчүн шарт түзүүгө милдеттүү.

- 4.1.4. Жогорку окуу жайдын НББПсы студенттердин тандоо боюнча тартибин камсыздоого милдеттүү. Студенттердин сабактарды тандоо боюнча эрежесин жогорку окуу жайдын окумуштуулар кенеши бекитет.

- 4.1.5. Жогорку окуу жайы студенттердин өздөрүнүн окуу программаларын түзүүгө катышуу мүмкүнчүлүктөрүн камсыз кылууга милдеттүү.

**-**4.1.6. Жогорку окуу жайы, студенттердин НББПны түзүүдө алардын укуктары жана милдеттери, студенттер тарабынан тандалган сабактар алар үчүн милдеттүү болоору тууралуу тааныштырат, ал эми алардын аткарган иштери окуу планында көрсөтүлгөндөн аз болбоого тийиш.

**4.2. НББПны ишке ашырууда студенттердин укуктары жана милдеттерине карата жалпы талаптар.**

4.2.1**.** Студенттердин, НББПда каралган өздөрүнүн тандоосу боюнча сабактарды өздөштүрүүгө бөлүнгөн окуу убактысынын ичинде бирсабакты тандоого укугу бар.

4.2.2. Студент өзүнүн жеке билим берүү траекториясын түзүүдө сабакты тандоо жана анын келечекте адистиги боюнча даярдоо профилине тийгизүүчү таасири тууралуу жогорку окуу жайдан кеңеш алууга укугу бар.

4.2.3. Студенттер СЖМнын өнүгүү бөлүгүндө НББПны өздөштүрүүдөгү жыйынтыктарга жетишүү максатында студенттик өзүн-өзү башкарууну өнүктүрүүгө, коомдук уюмдардын иштерине, спорттук жана чыгармачыл клубдарга, студенттердин илимий коомдорунун иштерине катышууга милдеттүү.

4.2.4. Студенттержогорку окуу жайдын НББПда көрсөтүлгөн бардык тапшырмаларды өз убагында аткарууга милдеттүү.

4.3. Студенттин бир жумадагы билим алууга жумшаган убактысы аудиториялык жана аудиториядан сырткаркы (өз алдынча) окуу иштерин кошкондо 45 саатты түзөт. (эмгек түйшүгүнүн бул көлөмү, эгерде чогултуп окутуу шарттарында көбөйтүлүшү мүмкүн)

Күндүзгү окуу бөлүмүндө бир жумадагы аудиторияда өтүүчү сабактардын көлөмүн ЖКББнын деңгээлин, ошондой эле дене тарбия жана спорт тармагында даярдоонун багытынын спецификасын эске алып МББҮ аныктайт. Ал, окуу планынын теоретикалык сабактары үчүн 50%, спорттук практикалык сабактар үчүн – жалпы көлөмдүн 80%нин чегинде болот.

**4.4. Күндүзгү-сырттан (кечки)** окуу формасында аудиториялык сабактардын көлөмү жумасына 16 сааттан кем болбоого тийиш.

**4.5. Сырттан окуу формасында** студентке бир жыл ичинде 160 сааттан кем эмес убакыт ичинде окутуучулардан билим алуусуна мүмкүндүк берилиши керек.

**4.6. Окуу жылы ичинде** каникулга каралган жалпы убакыт 7-10- жуманы түзүүгө тийиш, анын ичинде эки жумадан кем эмес убакыт кыш мезгилинде жана 8 жума дипломдук иштен кийин берилет.

**V. БАКАЛАВРЛАРДЫ ДАЯРДООДО НББПга ТАЛАПТАР**

**5.1. Бакалаврларды даярдоодо НББПны өздөштүрүүнүн жыйынтыктарына талаптар.**

**“**Бакалавр” квалификациясын ыйгаруу менен532500 – Дене тарбия жана спорт ден соолуктарында мандеми бар адамдар үчүн (адаптивдүү дене тарбия)даярдоо багыты боюнча бүтүрүүчү, бул **ВГТ** НББП ЖКББнын 3,4 жана 3,8 п.п. көрсөтүлгөн негизги билим берүү программасынын максаттары жана кесиптик ишмердүүлүктүн милдеттерине ылайык төмөндөгү компетенцияларга ээ болуусу керек:

а) көп кырдуу**:**

**- жалпы илимий (ЖИ):**

**ОК-1** Айлана чөйрө тууралуу илимий иштеринде сын көз караш менен пайдалануу, жашоонун, маданияттын баалуулуктарын боолголоп, активдүү атуулдук позицияны ээлөө, элге сый мамиле жасоо, толеранттуулук.

**-инструменталдык (ИК):**

ИК-1. жумуш жана билим алуу тармактарында мамлекеттик, расмий жана чет тилдердин биринде кесиптик талкууларды жүргүзүүгө жөндөмдүү.

ИК-2. Жумуш жана билим берүү тармагында татаал маселелерди чечүү үчүн маалыматтык технологияларды колдонуу менен жаңы билимдерди табуу жана пайдаланууга жөндөмдүү.

ИК-3. кесиптик ишинде ишкердик билим жана тажрыйбасын пайдаланууга жөндөмдүү.

* **Социалдык-жеке жана жалпы маданий (СЖМ):**

СЖМ-1 кесиптик ишинде айрым адамдардын же топтордун максаттарына жетүүнү камсыз кылууга жөндөмдүү.

*б) профессионалдуулук (ПК)*

Бүтүрүүчү төмөндөгү **кесиптик компетенцияларга** ээ болуусу керек.

* **Педагогикалык ишмердүүлүктө:**
* ПК-1 Ден соолуктарында мандеми бар адамдарды атайын билим

жана бөлүнгөн адаптивдүү дене тарбия түрлөрүнө ылайык аларды сарамжалдуу пайдалануу мүмкүнчүлүктөрүн үйрөтүүгө жөндөмдүү.

* ПК-2 Ден соолуктарында мандеми бар адамдарды адаптивдүү дене

тарбиянын анык бир түрү үчүн мүнөздүү, керектөөнү ишке ашырууга мүмкүндүк берген кыймыл аракетке үйрөтүүгө жөндөмдүү.

- ПК-3 Инсанды гармониялуу өнүктүрүүнүн, ден соолугун чыңдоонун, ден соолуктарында мандеми бар адамдарды физикалык реабилитациялоонун фактору катары адаптивдүү дене тарбиянын максаттарын жана милдеттерин аныктайт, студенттердин ар кандай контингенттери менен АФК боюнча сабактарды пландоо жана өткөрүүгө, студенттердин өмүрүн жана ден соолуктарын коргоону камсыздоого жөндөмдүү.

- ПК-4. Ден соолуктарында мандеми бар адамдардын жеке өзгөчөлүктөрүн, дене тарбия жөндөмдүүлүктөрүн, функционалдык абалдарын аныктоонун азыркы ыкмаларын колдонууга жана бул милдеттерди эске алуу менен сабактарга толуктоолорду киргизүүгө жөндөмдүү.

ПК-5. Ден соолуктарында мандеми бар адамдардын жалпы маданиятын калыптандырууга, адамзаттын баалуулуктарына жана сергек жашоого үндөө үчүн дене тарбия каражаттарын пайдаланууга, алардын өз алдынча жашоолору үчүн социалдык маанилүү керектөөлөрүн, баалулуктарды калыптандырууга жөндөмдүү.

**Реаблитациялык (калыбына келтирүүчү) жана компенсатордук ишмердикте.**

ПК-6. Катышуучулар менен комплекстүү дене тарбия машыгууларын өткөрүү, ден соолуктарында мандеми бар адамдардын организдерин калыбына келтирүү максатында дене тарбия каражаттарын жана ыкмаларын колдонууга жөндөмдүү.

ПК-7 ден соолуктарында мандеми бар адамдардын дене тарбия көнүгүүлөрүн аткаргандан кийин калыбына келтирүү иш чараларын өткөрүүгө жөндөмдүү.

ПК-8 ден соолуктарында мандеми бар адамдардын дене тарбия өнүгүшүн, функционалдык даярдыктарын, психикалык абалдарын текшерүү ыкмаларын колдонуу менен баалоого жана анын жыйынтыктарына карата калыбына келтирүү аракеттерине кошумчаларды киргизүүгө, дициплиналар аралык команда мүчөлөрүнө сунуштарды берүүгө жөндөмдүү.

ПК-9 тигил же бул оорудан (жаракаттан) кийин адамдын жабыркаган функциясын толук же бир бөлүгүн калыбына келтирүү максатында анын өрчүтүү аракеттерине жөндөмдүү.

ПК-10. Ден соолуктарында мандеми бар адамдардын организминин бузулган же иштебей калган функцияларынын иштешин өнүктүрүүгө, кыймыл аракет жасоонун жаңы ыкмаларын үйрөтүүгө жөндөмдүү.

ПК-11 Ден соолуктарында мандеми бар адамдардын организминин жарым-жартылай же толук иштебей калган функцияларын калыбына келтирүүдө алган билимин иш жүзүндө пайдаланууга жөндөмдүү.

**Профилактикалык ишмердикте.**

ПК-12. Ден соолуктарында мандеми бар адамдардын организминдеги ар кандай оорулардын, негизги дартка байланыштуу алардын кайталанышын алдын алууда алган билимин иш жүзүндө пайдаланууга жөндөмдүү.

ПК-13. Ден соолуктарында мандеми бар адамдардын (майыптардын) негизги ооруларынын күчөп кетишин алдын алуу боюнча иш чараларды өткөрүүгө жөндөмдүү.

ПК-14. Ден соолуктарында мандеми бар адамдардын негизги дарттарына байланыштуу ооруларынын пайда болуп же өрчүп кетишин алдын алуу боюнча дене тарбия каражаттарын жана ыкмаларын колдонууга, дене тарбия көнүгүүлөрүн өткөрүүгө жөндөмдүү.

ПК-15. Мүмкүнчүлүгү чектелген адамдардын ар кандай нозологиялык формаларына, жашына жана гендердик топторуна мүнөздүү психологиялык комплекстерди жок кылуунун, алдын алуунун эң жөнөкөй психотерапевтикалык ыкмаларын жүргүзүүгө жөндөмдүү.

**Илимий изилдөө ишмердигинде**

ПК-16. Адаптивдүү дене тарбия чөйрөсүндө актуалдуу маселелерди алып чыгууга, негизги фактыларды, түшүнүктөрдү, теорияларды талдоого жөндөмдүү.

ПК-17. Адаптивдүү дене тарбия чөйрөсүндө илимий изилдөөлөрдүн максат, милдеттерин аныктоого, шайкеш келген илимий ыкмаларды колдонуу менен илимий изилдөөлөрдү жүргүзүүгө, кайра карап чыгууга, түзүүгө жана изилдөөнүн жыйынтыктарын сунуштоого жөндөмдүү.

**Уюштуруу-башкаруу ишмердигинде**

ПК-18. Экономика, укук жана менеджмент тармагында алган билимдерин пайдаланууга, ден соолуктарында мандеми бар адамдардын дене тарбиясы (адаптивдүү ден соолук) чөйрөсүндөгү бардык уюмдарда кесиптик ишмердүүлүктү аткарууда иштин натыйжалуулугу үчүн мамлекеттик жана коомдук башкаруу уюмдарынын иш кагаздарын практикада колдонууга жөндөмдүү.

ПК-19. Пландоо жана отчеттуулук иш кагаздарын иштеп чыгууга, ден соолуктарында мандеми бар адамдар менен ден соолукту чыңдоочу, массалык-дене тарбия жана спорттук иш чараларды өткөрүүгө жөндөмдүү.

ПК-20. Ден соолуктарында мандеми бар адамдарды патриоттуулукка тарбиялоого, девианттык жүрүм-турумдун алдын алууга, сергек жашоого, дене тарбия жана спорт менен үзгүлтүксүз машыгуулардын керектөөлөрүнө дене тарбия тармагында топтолгон ички баалуулуктарды пайдаланууга жөндөмдүүлүк.

Компетенциялардын тизмеси квалификациянын улуттук чектери, квалификациянын тармактык/сектордук чектери жана кесиптик үлгүлөрдүн (эгер болсо) негизинде аныкталат.

Профил, 5 аталыштан кем эмес кошумча кесиптик компетенциялар менен аныкталат жана жогорку окуу жайы өз алдынча аныктайт.

**5.2. Бакалаврларды даярдоо НББП түзүмүнө талаптар.**

Бакалаврларды даярдоо НББП түзүмү төмөндөгү блокторду камтыйт

(Таблица 1)

блок 1 – “Сабактар” (модулдар);

блок 2 – “Практика”;

блок 3 – “Мамлекеттик жыйынтыктоочу аттестация”

Таблица 1

**Бакалаврларды даярдоо НББП ЖКББ түзүмү**

|  |  |  |
| --- | --- | --- |
| **Бакалаврларды даярдоо НББК түзүмү** | | **Бакалаврларды даярдоо НББП көлөмү жана чектеги анын блоктору** |
| **Блок 1** | Сабактар | **210-215** |
|  | 1.Гуманитардык, социалдык жана экономикалык цикл.  2.Математикалык жана табигый илимдер циклы.  3.Кесиптик цикл. | **34**  **12**  **164-169** |
| **Блок 2** | Практика | **15-20** |
| **Блок 3** | Мамлекеттик жыйынтыктоочу | **10** |
| Бакалаврларды даярдоо боюнча НБПП ЖКББ көлөмү | | **240** |

Жогорку окуу жайы магистрлерди даярдоо НББПны мамлекеттик билим берүү үлгүсүнүн талаптарына ылайык иштеп чыгат жана квалификациянын улуттук чектерине ылайык билим берүүнүн жетишкендиктеринин жыйынтыктары үчүн жооп берет.

Бакалаврларды даярдоо НББПнын ар бир блогуна тийешелүү болгон сабактарды топтоо (модулдарды) жана алардын эмгек түйшүгүнүн көлөмүн, блокто көрсөтүлгөн көлөмгө ылайык өздөштүрүүнүн жыйынтыктарына карата талаптарды эске алуу менен жогорку окуу жайы өз алдынча аныктайт.

5.2.1.Бакалаврларды даярдоо НББПсын ишке ашырууга төмөндөгүлөр камсыздалуусу керек:

**- гуманитардык, социалдык жана экономикалык циклдагы милдеттуу** сабактардын, тизмесин жана эмгек түйшүгүн Кыргыз Республикасынын билим берүү жана илим тармагындагы ыйгарым укуктуу мамлекеттик уюму аныктайт.

- Көрсөтүлгөн сабактардын маанисин жана тартибин уюштуруу, бакалаврларды даярдоонун тийешелүү багыты боюнча **ВПО** мамлекеттик билим берүү үлгүсүн бекитет.

- өздөштүрүүгө милдеттүү бирок кредитке которулбаган жана бакалаврларды даярдоо боюнчо НББПгакирбеген 360 саат көлөмүндөгү дене-тарбия жана спорт боюнча сабактар, күндүзгү окуу бөлүмүндө бул сааттын көлөмү аудитордук практикалык сабактар түрүндө ишке ашырылса, сырттан окууда бул бөлүм теоретикалык даярдык катары гана каралат.

Майыптар жана ден соолуктарында мандеми бар адамдар үчүн дене тарбия жана спорт боюнча сабактарды (модулдарды) өздөштүрүүдө уюм тарабынан өзгөчө тартип киргизилет.

5.2.2. 2-Блок «Практика» окуу практикасын (таанышуу) жана өндүрүш практикасын камтыйт (ишинин профили боюнча).

Жогорку окуу жайы бакалавриаттын программасын иштеп чыгууда бакалавриаттын программасына багытталган ишмердиктин түрүнө байланыштуу практикаларды тандайт.

Окуу же өндүрүш практикасы уюмдун тармактык бөлүмдөрүндө өткөрүлүшү мүмкүн.

Ден соолуктарында мандеми бар адамдар үчүн практика өтүүчү жайды тандоодо алардын ден соолуктарынын абалы жана ал жайга барып-келүү жактары эске алынышы керек.

Жогорку окуу жайлары практиканын бир же бир нече түрлөрүн тандай алат, ошондой эле каралган кредиттердин чектеринде практиканын кошумча түрлөрүн да киргизе алышат.

5.2.3. 3-Блок «Мамлекеттик жыйынтыктоочу аттестация» бүтүрүүчү квалификациялык ишти аткарууну жана коргоону , мамлекеттик экзамендерди тапшырууга даярдык көрүү жана тапшырууну камтыйт (эгерде жогорку окуу жайы мамлекеттик экзаменди жыйынтыктоочу мамлекеттик аттестациянын курамына кошсо).

5.2.4. НББП чектеринде бакалаврларды даярдоо милдеттүү жана тааныпбил бөлүктөрүнө бөлүнөт.

Бакалаврларды даярдоо НББПнын милдеттүү бөлүгүнө, улуттук квалификациялардын чектеринде жалпы илимий, көп кырдуу, социалдык-жеке жана кесиптик компетенцияларды калыптандырууну камсыздоочу сабактар жана практикалар таандык.

Мамлекеттик аттестациянын көлөмүн эске албаганда, милдеттүү бөлүктүн көлөмү бакалаврларды даярдоо НББПнын жалпы көлөмүнүн 50%нен кем болбошу керек.

Бакалаврларды даярдоо НББПны таанып билуу билүү бөлүмүндө, студенттер сабактарды өз багыттары боюнча тандай алышат, мындан сырткары аларга бакалаврларды даярдоо НББПнын башка багыттары боюнча сабактарды тандоого да мүмкүндүк берилет.

**5.3. Бакалаврларды даярдоо НББПны ишке ашыруу шарттарына талаптар.**

**5.3.1. Окуу процессин адистер менен камсыздоо.**

Бакалаврларды даярдоо НББПны ишке ашыруу, өтүүчү сабактардын профилине тура келген, илимий же илимий-усулдук иштер менен үзгүлтүксүз алектенген базалык билими бар педагогикалык адистер менен камсыз болушу керек.

Кесиптик циклдин окутуучулары илимдин кандидаты, илимдин доктору илимий даражаларга, же тийешелүү кесиптик чөйрөдөгү тажрыбаларга ээ болуулары керек.

Илимдин кандидаты же доктору наамдары бар окутуучулар лекция окуган сабактардын үлүшү, жалпы сабактардын 35%нен кем болбоого тийиш.

Окумуштуу даражалары же окумуштуу наамдары бар окутуучулар менен окумуштуу даражалары же окумуштуу наамдары жок, бирок, кесиптик чөйрөдө мамлекеттик ардак наамдары бар(алардын ичинде спорттук чөйрөдө дагы) окутуучулар бир катарда болушат. Ал наамдар: эмгек синирген машыктыруучу, дене тарбия жана спорттун эмгек синирген кызматкери, спорттун эмгек синирген чебери.

**5.3.2. Билим берүүнү окуу-усулдук жана маалыматтык камсыздоо.**

Бакалаврларды даярдоо НББПны ишке ашырууда негизги билим берүү сабактарынын толук тизмеси боюнча студенттин маалымат базалары жана китепкана фондусун кенири колдонуусу камсыз болууга тийиш.

Жогорку окуу жайынын билим берүү программасы, калыптанган компетенцияларды эске алуу менен лабораториялык практикумдарды жана практикалык сабактарды камтыйт.

Жогорку окуу жайдын маалыматтык базасы, студенттин Интернет эл аралык маалымат желесин кенири пайдалануусун камсыздоосу керек.

Жогорку окуу жайга жалпы тийешелүү видео класстар (кафедранын усулдук кабинеттери), аудио, видео жана мультимедия материалдары, ошондой эле окуу планындагы сабактар боюнча көрсөтмө куралдарды камтуусу зарыл.

**5.3.3. Билим берүүнү материалдык-техникалык камсыздоо.**

532500-дене тарбия ден соолуктарында мандеми бар адамдар үчүн (адаптивдуу дене тарбия) багыты боюнча бакалаврларды даярдоо НББПны ишке ашыруучу жогорку окуу жайы окуу планында каралган, учурдагы санитардык жана ортко каршы эреже жана ченемдерге жооп берген, сабактар жана сабактар аралык даярдыктарынын бардык түрүн, студенттердин лабораториялык, практикалык жана илимий иштерин камсыздаган материалдык-техникалык базасы болууга тийиш.

Лекция жана практикалык иштерди өткөрүүгө, курстук жана бүтүрүүчүлөрдүн квалификациялык иштерин аткарууга,топтор менен жана жеке кенештерди өткөрүүгө, ошондой эле өз алдынча иш алып барууга атайын жайлар ылайыктуу болууга тийиш. Сабактарды өтүүгө, сабактардын мисал катары программаларына (модулдар), сабактардын окуу программаларына (модулдары) ылайык тематикалык иллюстрацияларды камсыздаган көрсөтмө жабдуулар жана окуу көрсөтмө куралдары сунушталат.

Спорттук-педагогикалык сабактар боюнча практикалык иштер, спорттун түрлөрүнө жараша алар үчүн ылайыкташтырылган спорттук залдарда жана башка жайларда өткөрүлүшү керек (гимнастика залдары, күч даярдыктары, спорттун улуттук түрлөрү, спорттук оюндар; ачык асман алдындагы спорттук жайлар, футбол талаалары, чуркоо жолдору жана спорттук аянтчалар менен стадиондор; спорттук аянттар). Обьектилер учурдагы санитардык жана өртко каршы эрежелерге, нормаларга жооп берууго тийиш. Практикалык көнүгүүлөрдү спорттук жабдуулар жана шаймандар менен камсыздоо спорттун түрлөрү боюнча учурдагы ченемдердин талаптарына жооп берүүгө тийиш.

Окуу-лабораториялык жайдын, спорттук залдардын жана курулуштардын 1 студентке эсептелген аянты 14 кв. метрден кем болбоого тийиш.

Даярдоо багыты боюнча НББПда каралган студенттердин табигый илимдер жана кесиптик циклдар боюнча лабораториялык-практикалык иштерди аткаруулары үчүн жогорку окуу жайларынын шарттары милдеттүү түрдө болууга тийиш.

Мындан сырткары жогорку окуу жайында, кесиптик циклдин (профилдик сабактар) сабактарынын (модулдардын) түрдүү бөлүктөрү боюнча студенттердин лабораториялык-практикалык иштерин аткарууга шарттар түзүлүшү керек.

Ден соолуктарында мандеми бар адамдардын билим алуулары үчүн аларга ылайыкташтырылган басма же билим берүүнүн электрондук ресурстары менен камсыздалууга тийиш.

Электрондук басылмаларды колдонууда жогорку окуу жайы окуучулардын өз алдынча даярдануу учурунда өздөштүрүп жаткан сабагынын көлөмүнө жараша Интернет менен байланышкан компьютердик желе менен камсыздашы керек.

Жогорку окуу жайы зарыл болгон лицензияланган программалык камсыздоо топтомдору менен камсыздалышы зарыл.

**5.3.4. Бүтүрүүчүлөрдү даярдоонун сапатын баалоо.**

Бүтүрүүчүлөрдү даярдоонун сапаты, кесиптик милдеттерди чечүүгөкарата бүтүрүчүнүн теоретикалык даярдыгын билүүгө мүмкүндүк берген жыйынтыктоочу мамлекеттик аттестациянын (МА) жыйынтыктары боюнча аныкталат.

* **Мамлекеттик экзамендерге талаптар.**

Мамлекеттик экзамендер (комплекстүү экзамен) ден соолуктарында мандеми бар адамдар үчүн (адаптивдүү ден соолук) ден тарбия чөйрөсүндөгү бүтүрүүчүлөрдүн практикалык ишке даярдыктарын аныктоосу тийиш. Алардын ичинде адаптивдүү дене тарбия тармагында иш жүзүндөгү милдеттерди аткаруу үчүн биомедициналык, психолология-педагогикалык, гуманитардык, социалдык- экономикалык жана башка сабактарды өздөштүрүүдө алынган билимдерди пайдалана билүү жагы да бар.

Дене тарбия-спорттук, уюштуруу-башкаруучулук, ишкердиктин теория жана практикасы тууралуу суроолорго жооптор, бул маселелерге байланыштуу башка сабактардын өңүтүндө алганда терең мааниге ээ болуусу керек. Ошону менен бирге бул суроону коюунун өзү, жооп берүү алдында кайсыл сабактардын материалдарын пайдалануу зарылдыгын карайт.

Ден соолугунда мандеми бар адамдар үчүн Дене тарбия 532500 –багытындагыбакалаврларды даярдоо Мамлекеттик билим берүү үлгүсү(адаптивдүү дене тарбия), Кыргыз мамлекеттик дене тарбия жана спорт академиясы – базалык жогорку окуу жайынын дене тарбия тармагында билим берүү боюнча Окуу-усулдук бирикмеси тарабынан даярдалган.

ОУБдун төрайымы \_\_\_\_\_\_\_\_\_\_\_ Шевченко Т.Н.

п.и.к., доцент

1. Абдырахманов Д.О. Кыргыз-Түрк «Манас» университетинин \_\_\_\_\_\_\_

ДТжС жогорку мектебинин бөлүм башчысы

2. Абдыбекова Н.А. КМДТжСАнын илимий иштер боюнча \_\_\_\_\_\_\_\_

проректору, п.и.к.

3. Арзамасцев М.Н. КРСУнун ДТжС кафедрасынын доценти \_\_\_\_\_\_\_\_

п.и.к., доцент.

4. Арпачиев К.М. КРнын Өкмөтүнүн алдындагы жаштар \_\_\_\_\_\_\_

иштери, ДТжС Мамлекеттик

Агенттигинин директорунун орун басары

5. Ахметов Н. И.Арабаев атындагы КМУнун ДТ \_\_\_\_\_\_\_

кафедрасынын башчысы, КРнын эмгек

сиңирген машыктыруучусу.

6. Болжирова Э.Ш. КМДТжСАнын фундаменталдык жана \_\_\_\_\_\_\_

Табигый- илимий сабактар кафедрасынын

доцентинин милдетин аткаруучу, б.и.к.

7. Збарский В.А. КМДТжСАнын женил атлетика, туризм \_\_\_\_\_\_\_

жана суу спортунун түрлөрү кафедрасынын

башчысы, п.и.к., доцент.

8. Исакова Ж.Ж. Педагогика, психология жана ДТнын тарыхы \_\_\_

кафедрасынын ага окутуучусу, п.и.к.

9. Кулгожаев А.Ж. Сырттан окуу, адистердин \_\_\_\_\_\_\_\_\_

адистердин квалификациясын жогорулатуу

жана кайра даярдоо факультетинин, доцент.

10. Тагаев М.И. КМДТжСАнын спорттук жана тарбия \_\_\_\_\_\_

иштери боюнча проректору, т.и.к.

11. Орозбекова Б.Т. КМДТжСАнын илимий-изилдөө \_\_\_\_\_\_\_\_

лабораториясынын башчысы, м.и.д.

12. Сабралиева Т.М. Кыргыз-Түрк «Манас» университетинин \_\_\_\_\_\_\_

ДТжС жогорку мектебинин доценти,

б.и.к., доцент.

13. Садырова З.Т. КМДТжСАнын философия жана \_\_\_\_\_\_\_\_\_\_

гуманитардык илимдер кафедрасынын

башчысы, т.и.к.

14. Манликова М.Х. КМДТжСАнын тилдер кафедрасынын \_\_\_\_\_\_\_\_

профессорунун милдетин аткаруучу

п.и.д., доцент.

15. Киизбаев М.С. КМДТжСАнын бокс жана оор атлетика \_\_\_\_\_\_\_

кафедрасынын профессору,

п.и.к., профессор.

16. Мамбетова М.К. КМДТжСАнын дене тарбиянын теориясы \_\_\_\_\_

жана усулу кафедрасынын башчысы